

POLISI CASGLU METREGAU DIOGELWCH GWYBODAETH

# 1 DIBEN A CHWMPAS

## 1.1. Pwrpas y polisi hwn yw pennu fframwaith ar gyfer casglu metrigau diogelwch gwybodaeth fydd yn hwyluso'r broses o reoli perfformiad diogelwch gwybodaeth y Brifysgol.

## 1.2. Mae cwmpas y polisi hwn yn cynnwys yr holl fetrigau y mae modd adrodd amdanynt, a metrigau posibl yn y dyfodol, sy'n rhoi mewnwelediad i ddiogelwch gwybodaeth yn y Brifysgol.

## 1.3. Nid yw'r polisi'n cynnwys metrigau diogelwch gwybodaeth ar lefel yr unigolyn.

# 2. PERTHYNAS Â PHOLISÏAU SYDD EISOES YN BODOLI

## 2.1 Mae’r polisi hwn yn rhan o’r Fframwaith Rheoli Diogelwch Gwybodaeth. Dylid ei ddarllen ar y cyd â’r Polisi Adolygu Diogelwch Gwybodaeth a phob polisi ategol.

# 3. POLISI

## 3.1. Er mwyn asesu a rheoli perfformiad y Brifysgol o ran diogelwch gwybodaeth, mae angen cyfres gynhwysfawr a pherthnasol o fetrigau.

## 3.2. Dylai metrigau diogelwch gwybodaeth alluogi un neu fwy o'r canlynol:

* Cyfathrebu perfformiad.
* Gyrru gwelliant
* Mesur effeithiolrwydd y rheolaethau presennol.
* Helpu i ganfod problemau
* Cefnogi gwneud penderfyniadau.
* Rhoi mwy o atebolrwydd
* Llywio'r broses o ddyrannu adnoddau
* Dangos lefelau cydymffurfio.
* Hwyluso meincnodi gyda chyd-sefydliadau addysg uwch.

## 3.3. Nodweddion hanfodol pob metrig fydd yn cael ei ddefnyddio ar y cyd â'r polisi hwn yw y dylent fod:

* Yn angenrheidiol er mwyn bodloni gofyn busnes penodol
* Yn cael eu mesur yn gyson
* Yn gost-effeithiol i'w creu
* Mesuradwy.
* Wedi'u mynegi gan ddefnyddio o leiaf un uned mesur (e.e. nifer yr achosion o darfu ar y rhwydwaith mewn wythnos)

## 3.4 Bydd y categori metrigau a fydd o'r defnydd mwyaf i'r sefydliad yn esblygu wrth i'r fframwaith aeddfedu, y risgiau i wybodaeth yn cael eu nodi, ac mewn ymateb i newidiadau mewn amgylchedd allanol. Bydd angen gwneud penderfyniadau ar adegau priodol ynglŷn ag a yw metrigau:

* Dal yn ddefnyddiol ac i'w gynnwys wrth adrodd i'r Grŵp Sicrwydd a Risg.
* Dim ond yn ddefnyddiol ar lefel weithredol, sy'n berthnasol i'r Grŵp Goruchwylio Diogelwch Gwybodaeth, ac felly wedi'i eithrio o'r adroddiad Grŵp Sicrwydd a Risg.
* Ddim yn ddefnyddiol bellach a dylid stopio eu casglu.

# 4. MATHAU METRIG ALLWEDDOL

## 4.1. Bydd y mathau o fetrigau a ddefnyddir yn gymysgedd o'r isod gyda'r tueddiad dros amser yn golygu symud o fetrigau gweithredu gan amlaf, i fetrigau effeithlonrwydd ac effaith.

* Metrigau gweithredu – e.e. % cynnydd dros amser o liniaduron wedi'u hamgryptio y mae'r Brifysgol yn berchen arnynt.
* Metrigau Effeithlonrwydd/Effeithiolrwydd – e.e. % y staff sy’n cael eu twyllo gan ymarfer gwe-rwydo corfforaethol.
* Metrigau effaith – e.e. gostyngiad mewn datgeliadau data sensitif oherwydd gliniaduron sydd wedi'u dwyn neu’n agored i niwed.

# 5. ADRODD

## 5.1 Bydd metrigau i adrodd amdanynt yn cael eu nodi yn y Matrics Metrigau Diogelwch Gwybodaeth fydd yn nodi:

* Enw'r metrig
* Pwrpas y metric.
* Disgrifiad cryno o’r metrig
* Beth sy'n cael ei fesur.
* Sut mae'n cael ei fesur.
* Pwy sy'n gyfrifol am fesur

# 6. ROLAU A CHYFRIFOLDEBAU

## 6.1. **Ysgrifennydd y Brifysgol**, yn ei rôl fel **Uwch Berchennog Risg Gwybodaeth**, yw noddwr y polisi hwn, ac mae'n gyfrifol am gymeradwyo'r angen i ddatblygu neu ddiwygio'r polisi yn sylweddol, am gyflwyno'r drafft terfynol i'r corff cymeradwyo ac am sicrhau bod y dogfennau llunio polisi yn cydymffurfio â Pholisi Prifysgol Caerdydd ar gyfer Datblygu Dogfennau Llunio Polisi, a’u bod yn cael eu monitro a'u hadolygu yn unol â hwnnw.

## 6.2. Bydd yr **Uwch Berchennog Risg Diogelwch** yn gyfrifol am sicrhau bod metrigau priodol yn cael eu casglu a'u dadansoddi yn rhan o'r broses adolygu flynyddol a'u defnyddio i gyflawni gwelliannau parhaus fel y nodir yn y Polisi Adolygu ISF

## 6.3. Mae'r **Grŵp Gweithrediadau Diogelwch Gwybodaeth**  yn gyfrifol am gynnal, diweddaru a sicrhau priodoldeb y metrigau o fewn y Matrics Diogelwch Gwybodaeth, cyflenwi'r Matrics a'r mesuriadau ar gais.

# 7. RHEOLI FERSIYNAU

|  |  |
| --- | --- |
| Enw’r Ddogfen | POLISI CASGLU METREGAU DIOGELWCH GWYBODAETH |
| Noddwr Polisi Bwrdd Gweithredol y Brifysgol | Ysgrifennydd y Brifysgol |
| Perchennog y Polisi | Owen Hadall, Cyfarwyddwr Cynorthwyol y Gwasanaeth TG a Gweithrediadau |
| Awdur(on) y Polisi | Owen Hadall, Cyfarwyddwr Cynorthwyol y Gwasanaeth TG a Gweithrediadau |
| Rhif y Fersiwn | 1.3 |
| Canlyniad yr Effaith ar Gydraddoldeb a Dyddiad Cyflwyno’r Ffurflen | Mae Asesiad o’r Effaith ar Gydraddoldeb wedi cael ei gynnal. Mae'r unig feysydd sy'n peri pryder yn ymwneud â sicrhau bod y polisi yn hygyrch i bobl â nam ar eu golwg a siaradwyr Cymraeg. Nodwyd y dylid asesu rheolaethau penodol wrth iddynt gael eu creu neu eu diwygio. | 23/01/2023 |
| Canlyniad yr Asesiad o Effaith ar Breifatrwydd (lle bo’n berthnasol) | Mae'r risgiau i breifatrwydd a data personol sy'n deillio o'r polisi hwn wedi cael eu hasesu, a chanfuwyd eu bod yn isel iawn gan ei fod yn ofynnol bod data personol yn cael ei gasglu er mwyn ei roi ar waith. | 23/01/2023 |
| Dyddiad Cymeradwyo | 7 Mawrth 2023 |
| Cymeradwywyd Gan | Is-ganghellor (Bwrdd Gweithredol y Brifysgol)  |
| Dyddiad Gweithredu |  |
| Dyddiad yr Adolygiad Diwethaf | 19 Ebrill 2018 |
| Dyddiad yr Adolygiad Nesaf | 7 Mawrth 2025 |
| At Ddefnydd y Swyddfa – Allweddeiriau ar gyfer y nodwedd chwilio | Gwybodaeth, Diogelwch, Polisi, ISF, Profi, Prawf |